Teamleder i Genoptræningsenheden | Ergoterapeutforeningen
Hjem > Teamleder i Genoptræningsenheden
Teamleder i Genoptræningsenheden
Er du motiveret for personaleledelse og kan du sikre, at vi har dygtige medarbejdere og borgere, der er tilfredse med den genoptræning de får hos os, så er vi noget for dig. Vi flytter sundhed hver dag sammen med borgeren.
Med virkning fra den 1. februar 2018 justeres ledelsesstrukturen således, at der er en stilling som leder og en nyoprettet stilling som teamleder i Genoptræningsenheden. Lederen er samtidig daglig leder af teamet for den ortopædiske genoptræningsindsats (ca. 12 medarbejdere) med base på Sundhedscentret i Viborg og teamlederen er daglig leder af de øvrige medarbejdere, som er geografisk organiseret i tre teams (ca. 30 medarbejdere). Dette jobopslag gælder for teamlederen.
Genoptræningsenheden varetager borgernes genoptræning efter Sundhedslovens §§ 140 og 140a – dvs. borgere, der får genoptræningsplan i forbindelse med udskrivelse fra hospitalet og borgere, der bevilges vederlagsfrit fysioterapi. Årligt modtager kommunen omkring 3.200 genoptræningsplaner og tallet har været stigende de seneste år.
Genoptræningsenheden er organisatorisk placeret i vores Job & Velfærdsforvaltning under chefområdet Sundhed. Sammen med lederen af genoptræningsenheden skal du bidrage til en sund drift og udvikling af aktiviteter og medarbejdere og medvirke til tætte konstruktive relationer til samarbejdspartnere på tværs i organisationen.
Du har personaleansvaret for dine medarbejdere. Gennem anerkendende og involverende tilgang, får du det bedste frem i dine medarbejder og de samlede ressourcer der afsættes til aktiviteterne – også selvom I er fysisk spredt i det daglige. Du tilrettelægger indsatsen, så medarbejderne kan sikre, at borgerne får og oplever sammenhængende og koordinerede forløb med genoptræning af høj kvalitet.
Du er desuden motiveret for, og kompetent til, at bidrage i interne tværgående fora og arbejdsgrupper, bl.a. om kvalitetsudvikling og implementering af forløbsprogrammer.
Vi arbejder og leder med afsæt i Viborg Kommunes personalepolitiske værdier, ledelsesgrundlag og Job & Velfærds kerneopgave som lyder:
En masse borgere, der har behov for den genoptræning, der er bedst for dem
En udviklende lederstilling i en spændende kommune, hvor vi gerne prøver nye ting af
Medarbejdere med højt fagligt engagement
Medarbejdere der er motiveret for, at blive ledt gennem den sidste fase af den seneste organisationsforandring
Du har et stort fagligt engagement og indsigt
Du evner at omsætte mål, projekter og indsatser til daglig drift i et tillidsfuldt og udviklende samarbejde med medarbejdere og samarbejdspartnere
Du kan arbejde værdibasseret
Du har en faglig baggrund som ergo- eller fysioterapeut og stor erfaring i faget
Du har en relevant lederuddannelse, eventuelt på diplomniveau
Har du spørgsmål til stillingen, kan sundhedschef Peter Borup Sørensen kontaktes på 61 89 78 21 (læg evt. besked på telefonsvareren og der ringes tilbage efter normal arbejdstid).
Jobprofil teamleder i Genoptræning
Der afholdes 1. runde samtaler den 8. december og evt. 2. runde samtale den 15. december. For de ansøgere der går videre til 2. samtale udarbejdes der en personprofil. Du får en personlig tilbagemelding på profilen af konsulent fra Personale og Organisation den 12. eller 13. december.